เมื่อวันที่ 3 ตุลาคม พ.ศ. 2566 เวลา 16:10 น. เกิดเหตุกราดยิงที่ศูนย์การค้าสยามพารากอน เขตปทุมวัน กรุงเทพมหานคร โดยผู้ก่อเหตุได้แก่เด็กชายพสิษฐ์ ตรูทัศนวินท์ อายุ 14 ปี ใช้ปืนแบลงก์กันดัดแปลง กราดยิงภายในศูนย์การค้าสยามพารากอน เป็นผลให้มีผู้เสียชีวิต 3 ราย โดยเสียชีวิตทันที 1 ราย และเสียชีวิตที่โรงพยาบาล 2 ราย และได้รับบาดเจ็บอีก 4 ราย

ภูมิหลัง
--------

อัตราการถือครองปืนในประเทศไทยถือว่าสูงเมื่อเทียบกับประเทศอื่นในภูมิภาค และที่ผ่านมาเคยเกิดเหตุกราดยิงหมู่ในประเทศไทย ใน พ.ศ. 2563 มีผู้เสียชีวิต 30 รายจากเหตุกราดยิงในห้างในจังหวัดนครราชสีมา ซึ่งข้อเท็จจริงปรากฏภายหลังว่าเป็นการใช้อาวุธสงครามที่โจรกรรมมาจากหน่วยทหารมาใช้ในการก่อเกตุ และใน พ.ศ. 2565 มีผู้เสียชีวิต 37 รายจากการกราดยิงและใช้มีดโจมตีศูนย์เลี้ยงเด็กในจังหวัดหนองบัวลำภู โดยได้มีการประมาณจำนวนอัตราการถือครองปืนในพลเมืองไทยอยู่ที่มากกว่า 10.34 ล้านกระบอก ในจำนวนนี้มีเพียง 6.22 ล้านกระบอกที่ขึ้นทะเบียนตามกฎหมาย ประเทศไทยยังมีอัตราการก่อเหตุฆาตกรรมด้วยปืนสูงที่สุดเป็นอันดับสองในเอเชียตะวันออกเฉียงใต้

สยามพารากอนเป็นห้างสรรพสินค้าที่เป็นที่รู้จักมากที่สุดแห่งหนึ่งของกรุงเทพมหานคร เป็นที่นิยมอย่างมากในบรรดานักท่องเที่ยวต่างชาติและชาวเมืองกรุงเทพ ภายในประกอบด้วยร้านค้าจำหน่ายสินค้าหรูหรา พิพิธภัณฑ์สัตว์น้ำหนึ่งแห่ง และโรงภาพยนตร์

ลำดับเหตุการณ์
--------------

เวลาประมาณ 15:35 น. เด็กชายอายุ 14 ปีซึ่งเป็นผู้ก่อเหตุ เดินทางด้วยรถไฟฟ้าบีทีเอส และลงที่สถานีสยาม เดินเข้าสู่ศูนย์การค้าสยามพารากอน และเริ่มก่อเหตุกราดยิงเมื่อเวลาประมาณ 16:10 น. บริเวณภายในและด้านหน้าห้องน้ำ ข้างร้านหลุยส์ วิตตอง ชั้น M ส่งผลให้ผู้ใช้บริการต่างรีบวิ่งหนีออกจากศูนย์การค้า ต่อมาคนร้ายได้ขึ้นบันไดเลื่อนไปกราดยิงบริเวณชั้น 2 และชั้น 3 จนกระทั่งถูกควบคุมตัวไว้ได้ที่ร้านเฟอร์นิเจอร์แห่งหนึ่งในอาคารดังกล่าว เมื่อเวลาประมาณ 17:09 น. ในเวลาต่อมา กองพิสูจน์หลักฐานของสำนักงานตำรวจแห่งชาติ เก็บกระสุนปืนได้ 40 นัด

เหยื่อ
------

มีรายงานเบื้องต้นว่ามีผู้เสียชีวิตในที่เกิดเหตุ 3 ราย กระนั้นมีการยืนยันผู้เสียชีวิตในที่เกิดเหตุเพียงหนึ่งราย คือ จ้าว จินหนาน (赵金南; *Zhào Jīnnán*) นักท่องเที่ยวหญิงจีนอายุ 34 ปี จากปักกิ่ง เสียชีวิตในที่เกิดเหตุที่บริเวณลานจอดรถชั้น G ในภายหลังมีรายงานผู้เสียชีวิตอีกราย คือ โม มหยิ่น (မိုးမြင့်, *Moe Myint*) หญิงพม่าอายุ 31 ปี ชาวเมืองสะเทิม ซึ่งเป็นลูกจ้างของร้านค้าภายในอาคารเกิดเหตุ มีแผลกระสุนปืนบริเวณลำคอ 1 นัด และที่หลัง 2 นัด โดยเสียชีวิตที่โรงพยาบาลจุฬาลงกรณ์

ผู้ได้รับบาดเจ็บมีจำนวน 5 คน นำส่งรักษาที่โรงพยาบาลจุฬาลงกรณ์สามคน ประกอบด้วยชายวัย 41 ปี เจ้าหน้าที่รักษาความปลอดภัย, หญิงชาวจีนวัย 40 ปี ทั้งสองคนอาการเบื้องต้นไม่สาหัส มีผู้ได้รับบาดเจ็บสาหัสเป็นหญิงไทยอายุ 30 ปี ซึ่งถูกยิงเข้าบริเวณศีรษะและเสียชีวิตในวันที่ 13 ตุลาคม ส่วนเหยื่ออีกสองคนคือหญิงไทยอายุราว 50 ปี ถูกยิงเข้าที่ไหล่ซ้าย เข้ารับการรักษาที่โรงพยาบาลตำรวจ และหญิงชาวลาว อายุ 28 ปี ได้รับบาดเจ็บสาหัส มีบาดแผลยิงใต้รักแร้ 1 นัด หัวไหล่ 1 นัด และมีบาดแผลที่คอ เข้ารับการรักษาที่โรงพยาบาลกรุงเทพคริสเตียน

หลังเกิดเหตุ มติชนรายงานอ้างโพสต์บนสื่อสังคมของผู้ใช้รายหนึ่งว่าเป็นผู้อยู่ในเหตุการณ์ว่าตนได้ให้ความช่วยเหลือเยาวชนฝาแฝดชาวจีนคู่หนึ่งที่ "แม่เขาโดนยิง แล้วเขาหาแม่ไม่เจอ" ก่อนที่จะพบว่า "ตำรวจบอกว่าแม่น้องคนนี้เสียชีวิต" เป็นไปได้ว่าบุคคลที่เสียชีวิตรายดังกล่าวคือ จ้าว จินหนาน อายุ 34 ปี

ตุนกู อิซมาอิล อิบนี สุลต่าน อิบราฮิม มกุฎราชกุมารแห่งรัฐยะโฮร์ พร้อมด้วยครอบครัวและข้าราชบริพาร ทรงติดอยู่ในโรงแรมใกล้จุดเกิดเหตุ ทรงเล่าว่ามีผู้คนตะโกนและวิ่งหนีออกมาจากจุดเกิดเหตุในโรงแรม พระองค์ทรงนำพระประยูรญาติเสด็จไปยังสถานทูตสิงคโปร์ซึ่งอยู่ใกล้ที่สุด โดยมีเอกอัครราชทูตมาเลเซียประจำประเทศไทยอยู่ที่สถานทูตดังกล่าวด้วย และติดต่อนายกรัฐมนตรี และรัฐมนตรีว่าการกระทรวงกลาโหมของมาเลเซียเพื่อแจ้งข่าวให้ทราบ เพื่อความปลอดภัย ต่อมาได้ไปยังสนามบินและเดินทางกลับรัฐยะโฮร์ทันที

ต่อมาเมื่อวันที่ 13 ตุลาคม เพ็ญพิวรรณ มิตรธรรมพิทักษ์ หญิงไทยอายุ 30 ปี ซึ่งถูกยิงเข้าบริเวณศีรษะ ได้เสียชีวิตลงเป็นรายที่ 3 และเป็นชาวไทยคนแรกที่เสียชีวิตจากเหตุการณ์นี้

|  |
| --- |
| +เหยื่อแบ่งตามสัญชาติ |
| สัญชาติ | เสียชีวิต | บาดเจ็บ |
| จีน จีน | 1 | 1 |
| ประเทศพม่า พม่า | 1 | 0 |
| ไทย ไทย | 1 | 2 |
| ลาว ลาว | 0 | 1 |
| รวม | 3 | 4 |

ผู้ก่อเหตุ
----------

ผู้ก่อเหตุเป็นเยาวชนชาย อายุ 14 ปี เป็นนักเรียนโรงเรียนดิเอสเซนซ์ ซึ่งมี นพ.ธีระเกียรติ เจริญเศรษฐศิลป์ อดีตรัฐมนตรีว่าการกระทรวงศึกษาธิการ ดำรงตำแหน่งครูใหญ่ของโรงเรียนนี้ โดยเป็นโรงเรียนมัธยมทางเลือกที่ "โฟกัสการเรียนเฉพาะวิชาที่จำเป็นเพื่อเตรียมความพร้อมในการเข้าสู่มหาวิทยาลัยชั้นนำ" ตั้งอยู่ในอาคารสยามสเคป เขตปทุมวัน ที่อยู่ไม่ไกลมากนักจากจุดเกิดเหตุ ในช่วงมัธยมเขามีผลการเรียนไม่ดีนัก อีกทั้งยังถูกกลั่นแกล้งเป็นประจำ และมักจะส่งคลิปการซ้อมยิงปืนของตนให้ผู้ปกครองเมื่อถูกกดดันจากมารดา เขามีประวัติการรับการรักษาโรคทางจิตเวชศาสตร์ที่สถาบันสุขภาพเด็กแห่งชาติมหาราชินี แต่ขาดการรักษาต่อเนื่อง

พล.ต.ต.นครินทร์ สุคนธวิท ผบก.น.6 กล่าวว่า ตำรวจตั้งข้อหาผู้ก่อเหตุ 5 ข้อหา ได้แก่ ฆ่าผู้อื่นโดยไตร่ตรองไว้ก่อน, พยายามฆ่า, มีอาวุธปืนไว้ในครอบครองโดยไม่ได้รับอนุญาต, พกพาอาวุธปืนไปในเมือง หมู่บ้าน ทางสาธารณะโดยไม่ได้รับอนุญาต และยิงปืนในที่สาธารณะโดยไม่ได้รับอนุญาต อีกทั้งอยู่ระหว่างการสอบสวนเพิ่มเติมว่าผู้ปกครองของเขามีความผิดตามพระราชบัญญัติคุ้มครองเด็ก พ.ศ. 2546 ด้วยหรือไม่

พ.ต.ท.กฤษณพงศ์ พูตระกูล ประธานกรรมการคณะอาชญวิทยาและการบริหารงานยุติธรรม มหาวิทยาลัยรังสิต วิเคราะห์ว่าผู้ก่อเหตุเตรียมการมาอย่างดี และอาจมีสภาพจิตไม่ปกติ อีกทั้งยังมีปัจจัยของเกมที่มีผลต่ออารมณ์ ความคิด การตัดสินใจ เข้ามาเกี่ยวข้องด้วย ซึ่งสอดคล้องกับคำกล่าวของผู้ใช้ดิสคอร์ด ห้องเดียวกับที่ผู้ก่อเหตุเคยเข้าใช้งาน ทั้งนี้ มีการตั้งข้อสังเกตว่าอาจเป็นการกระทำที่มุ่งเป้าไปยังสตรีโดยเฉพาะ

ปฏิกิริยา
---------

รถไฟฟ้าบีทีเอสได้ทำการปิดทางเข้า-ออกเลขคี่ของสถานีสยาม ซึ่งอยู่ฝั่งสยามพารากอนที่เป็นพื้นที่เกิดเหตุ ตั้งแต่เวลา 16:25 น. โดยผู้โดยสารยังสามารถใช้ทางเข้า-ออก ฝั่งสยามสแควร์วันได้ตามปกติ และหลังจากตำรวจจับกุมผู้ก่อเหตุแล้วจึงกลับมาเปิดให้บริการสถานีสยามฝั่งสยามพารากอนตามปกติเมื่อเวลา 17:20 น.

นอกจากนี้ ในขณะเกิดเหตุ มีการประชุมคณะกรรมการยุทธศาสตร์ซอฟต์พาวเวอร์แห่งชาติครั้งที่ 1/2566 ที่ทำเนียบรัฐบาล ซึ่งมีชฎาทิพ จูตระกูล ประธานเจ้าหน้าที่บริหารกลุ่ม บริษัท สยามพิวรรธน์ จำกัด ผู้บริหารศูนย์การค้าสยามพารากอน ร่วมเป็นกรรมการด้วย เมื่อได้รับรายงานจึงขอตัวออกจากห้องประชุม และเดินทางไปยังสยามพารากอนเพื่อติดตามสถานการณ์ ขณะที่เศรษฐา ทวีสิน นายกรัฐมนตรี ได้สั่งการให้ ชาดา ไทยเศรษฐ์ รัฐมนตรีช่วยว่าการกระทรวงมหาดไทย พร้อมด้วยพลตำรวจเอก ต่อศักดิ์ สุขวิมล ผู้บัญชาการตำรวจแห่งชาติ และคณะทำงาน ลงพื้นที่ติดตามสถานการณ์ และรายงานความคืบหน้าเหตุการณ์ที่เกิดขึ้นให้ทราบเป็นระยะ ภายหลังเหตุการณ์สงบลง เศรษฐาได้กล่าวแสดงความเสียใจและให้กำลังใจแก่ครอบครัวของผู้เสียชีวิตและผู้บาดเจ็บ อีกทั้งได้เข้าตรวจสอบสถานที่เกิดเหตุ และเยี่ยมผู้ได้รับบาดเจ็บในช่วงค่ำวันเดียวกัน

ช่อง 3 เอชดี ประกาศยกเลิกงาน "เปิดวิกบิ๊ก 3 Best & Beyond" ซึ่งเป็นงานเปิดตัวละครใหม่ของช่อง ที่มีกำหนดจัดที่รอยัลพารากอนฮอลล์ในวันดังกล่าวทันที ทั้งนี้ ในวันถัดจากนั้น งานอื่น ๆ ในอาคารดังกล่าวและบริเวณใกล้เคียง ยังมีการจัดตามปกติ แต่ได้เพิ่มมาตรการรักษาความปลอดภัยให้เข้มงวดมากขึ้น

พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงรับผู้บาดเจ็บจากเหตุดังกล่าวทุกคน เป็นคนไข้ในพระบรมราชานุเคราะห์ อีกทั้งยังพระราชทานดอกไม้และตะกร้าสิ่งของไปยังผู้ที่ได้รับบาดเจ็บทุกคนอีกด้วย โดยมี พลอากาศโท ภักดี แสงชูโต ผู้ช่วยราชเลขานุการในพระองค์ เป็นผู้แทนพระองค์

สถานเอกอัครราชทูตสาธารณรัฐประชาชนจีนประจำประเทศไทย ออกแถลงการณ์เกี่ยวกับเหตุดังกล่าว ระบุได้เร่งใช้กลไกฉุกเฉินในการตรวจสอบ และประสานความร่วมมือกับเจ้าหน้าที่ฝ่ายไทย อีกทั้งระบุว่านายกรัฐมนตรีกับรัฐมนตรีว่าการกระทรวงการต่างประเทศของไทยได้โทรศัพท์แสดงความเสียใจมายังนายหาน จื้อเฉียง เอกอัครราชทูต พร้อมให้คำมั่นว่าฝ่ายไทยจะสอบสวนและจัดการเหตุการณ์นี้ตามกฎหมายอย่างรวดเร็ว และเสริมสร้างการจัดการความปลอดภัยทางสาธารณะ เพื่อสร้างความปลอดภัยให้ชาวจีนที่เดินทางมาประเทศไทย

กระทรวงมหาดไทยออกมาตรการระยะสั้น เช่น ห้ามการนำเข้าสิ่งเทียมอาวุธปืน, ห้ามบุคคลอายุต่ำกว่า 20 ปี เข้าสนามยิงปืน ยกเว้นนักกีฬายิงปืนทีมชาติ, ระงับการนำเข้าปืนและการออกใบอนุญาตมีอาวุธปืนติดตัว, และขอความร่วมมือสำนักงานตำรวจแห่งชาติกับกระทรวงดิจิทัลเพื่อเศรษฐกิจและสังคม ปราบปรามและปิดเว็บไซต์ เพจออนไลน์ซื้อขายอาวุธปืนเถื่อนและสิ่งเทียมอาวุธปืน เป็นต้น ส่วนมาตรการระยะยาวคือการแก้ไขเพิ่มเติมพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. 2490 ส่วนกระทรวงสาธารณสุข ได้เปิดศูนย์ Care D+ Space ในพื้นที่ศูนย์บริการนักท่องเที่ยวของอาคารสยามพารากอน เพื่อเยียวยาจิตใจของผู้ได้รับผลกระทบจากเหตุการณ์ดังกล่าว

รัฐบาลไทยและสยามพารากอนได้มอบเงินช่วยเหลือผู้เสียชีวิตรวมคนละ 6.2 ล้านบาท และผู้บาดเจ็บคนละ 350,000 บาท

ครอบครัวของผู้ก่อเหตุได้เผยแพร่จดหมายชี้แจงและขอโทษต่อเหตุดังกล่าวในวันที่ 6 ตุลาคม อีกทั้งในวันดังกล่าว บิดาของผู้ก่อเหตุได้เข้าเคารพศพชาวเมียนมาที่เสียชีวิต

ชัย วัชรงค์ โฆษกประจำสำนักนายกรัฐมนตรี ขอความร่วมมือประชาชนไม่ขยายผลกระทบจากเหตุดังกล่าวจนเกินความเป็นจริง อีกทั้งเป็นเจ้าบ้านที่ดีในการต้อนรับนักท่องเที่ยว เพื่อเป็นการชดเชยความรู้สึกที่ไม่ดี และแสดงออกถึงความรู้สึกเสียใจต่อเหตุดังกล่าว

ในส่วนของฝ่ายการเมือง พริษฐ์ วัชรสินธุ จากพรรคก้าวไกล เสนอให้รัฐบาลพัฒนาปรับปรุงระบบเตือนภัย, การครอบครองอาวุธปืน และสร้างความเข้าใจกับสังคมในการงดเผยแพร่ข้อมูลส่วนตัวของผู้ก่อเหตุ ด้านวทันยา บุนนาคจากพรรคประชาธิปัตย์ เสนอให้มีการบรรจุหลักสูตรการรู้เท่าทันสื่อในสถานศึกษา

หลังสื่อบางสำนักเสนอประเด็นว่าการก่อเหตุรุนแรงดังกล่าวมาจากพฤติกรรมเลียนแบบเกมแบตเทิลรอยัล แฮชแท็ก "#อย่าโทษเกม" ได้ติดอันดับความนิยมในเอกซ์ ฮาร์ตร็อกเกอร์ หนึ่งในสตรีมเมอร์เกมผู้มีชื่อเสียงในไทย กล่าวว่าหลายเกมแสดงให้เห็นผลจากการทำชั่ว การโทษเกมเพียงอย่างเดียวจึงเป็นการปัดภาระและอำพรางสาเหตุอันแท้จริง ด้านนายแพทย์ วรต โชติพิทยสุนนท์ โฆษกกรมสุขภาพจิตให้ความเห็นว่าควรมองถึงปัจจัยอื่น ๆ นอกจากเกมด้วย

ผลกระทบ
-------

กิตติ พรศิวะกิจ นายกสมาคมการตลาดท่องเที่ยวไทย ประมาณการว่าในช่วงสามเดือนแรกหลังเกิดเหตุ นักท่องเที่ยวจีนจะลดลง 770,000 คน เมื่อรวมนักท่องเที่ยวชาติอื่นด้วยจะลดลงรวม 1 ล้านคน รายได้ลดลงประมาณ 5 หมื่นล้านบาท โดยคาดว่าจะกลับมาฟื้นตัวได้ในช่วงต้น พ.ศ. 2567 ทั้งนี้ผู้ใช้โซเชียลชาวจีนในซินล่างเวย์ปั๋ว ที่แชร์ข่าวเหตุการณ์ดังกล่าวบางส่วน มีความกังวลในการเดินทางมาประเทศไทย, กฎหมายการพกอาวุธปืน และการกระทำผิดของเยาวชน

อย่างไรก็ตาม ทราเวลโลก้าซึ่งเป็นบริษัทบริการท่องเที่ยว ประเมินว่าเหตุดังกล่าวจะไม่ส่งผลกระทบต่อการท่องเที่ยวในประเทศไทยมากนัก อีกทั้งนักท่องเที่ยวชาวต่างชาติบางส่วนก็ยังมีความเชื่อมั่นต่อความปลอดภัยในการท่องเที่ยวในไทย ฐาปนีย์ เกียรติไพบูลย์ ผู้ว่าการการท่องเที่ยวแห่งประเทศไทย (ททท.) กล่าวว่าแม้จะยังไม่มีแนวโน้มการยกเลิกเข้าไทยของนักท่องเที่ยวต่างชาติ แต่ประเมินว่านักท่องเที่ยวจีนอาจชะลอการเดินทางเข้าไทย ซึ่งได้ประสานงานสำนักงาน ททท. ในประเทศจีนให้เร่งสื่อสารทำความเข้าใจกับชาวจีนถึงเหตุการณ์ที่เกิดขึ้น

ดูเพิ่ม
-------

* รายชื่อการสังหารหมู่ในประเทศไทย
* การกราดยิงเลียนแบบ

อ้างอิง
-------

1. ↑  "เหตุยิงสยามพารากอน: เรารู้อะไรแล้วบ้าง เหตุเด็กชาย 14 ปี ก่อเหตุใช้อาวุธปืนยิงกลางห้าง". *BBC News ไทย*. 2023-10-04.
2. ↑  "สุดยื้อ 'หนุงหนิง' แฟนคลับ 'นนท์-GOT7' เหยื่อเด็ก 14 เสียชีวิตแล้ว". สืบค้นเมื่อ 13 October 2023.
3. 1 2 3 4 5 6  "ดับ 2 เจ็บ 5 เหตุยิงในพารากอน ผบ.ตร.ต่อศักดิ์ เผยมือปืน มีประวัติป่วยทางจิต (คลิป)". *ไทยรัฐ*. 2023-10-03. สืบค้นเมื่อ 2023-10-03.
4. ↑  "คุมตัวเด็ก 14 ปี ถึงโรงพักอ้างซื้อบีบีกันดัดแปลงจากเว็บมาเลียนแบบเกม". *The Room 44*. 3 ตุลาคม 2023. สืบค้นเมื่อ 7 พฤศจิกายน 2023.
5. ↑  "14-jarige schutter in winkelcentrum Bangkok had psychische problemen en ging naar privéschool "voor toekomstige leiders"". *Het Laatste Nieuws* (ภาษาดัตช์). 2023-10-04.
6. ↑  อาลัย 'หนุงหนิง' เหยื่อกราดยิงพารากอน แฟนคลับ GOT7 - นนท์ ธนนท์ เสียชีวิตเป็นรายที่ 3
7. ↑  Thailand’s gun laws in spotlight as lone-shooter nightmare returns
8. ↑  รายงานพิเศษ : รู้หรือไม่ "พลเรือนไทย" มีปืนมากที่สุดในอาเซียน
9. ↑  Olam, Kocha; Stapleton, Anne Claire (3 October 2023). "14-year-old boy arrested after deadly Thai shopping mall shooting". *CNN* (ภาษาอังกฤษ). สืบค้นเมื่อ 3 October 2023.
10. ↑  Thepgumpanat, Panarat; Setboonsarng, Chayut (2023-10-03). "Thailand shooting: teenage suspect arrested after two killed at luxury mall". *Reuters* (ภาษาอังกฤษ). สืบค้นเมื่อ 2023-10-03.
11. ↑  "ยิงกันกลางห้างสยามพารากอน ผู้คนหนีตายอลหม่าน มีรายงานผู้บาดเจ็บ". *ผู้จัดการออนไลน์*. 3 ตุลาคม 2023. สืบค้นเมื่อ 3 ตุลาคม 2023.
12. ↑  "ด่วน จับกุมคนร้ายได้แล้ว ก่อเหตุยิงในพารากอน ยอมวางอาวุธ (คลิป)". *ไทยรัฐ*. 3 ตุลาคม 2023. สืบค้นเมื่อ 3 ตุลาคม 2023.
13. ↑  "เปิดไทม์ไลน์ มือยิงวัย14 เดินไล่ล่า ตั้งแต่ชั้นM ถึงชั้น 2 ถูกคุมตัวจนมุมชั้น 3". *มติชน*. 3 ตุลาคม 2023. สืบค้นเมื่อ 3 ตุลาคม 2023.
14. ↑  เผยคนร้ายวัย 14 ก่อเหตุยิงถึง 40 นัดกระจายทั่วห้าง กระสุนโดนคนตายคนเจ็บ 11 นัด
15. ↑  【曼谷枪击案】死者包括1中国游客 双胞胎女儿绝望求助. 南洋商报. 4 ตุลาคม 2023.
16. ↑  "เศร้า 1 ใน 3 ศพ เหตุยิงในพารากอน เป็นนักท่องเที่ยวสาวชาวจีน (คลิป)". *ไทยรัฐ*. 3 ตุลาคม 2023. สืบค้นเมื่อ 3 ตุลาคม 2023.
17. ↑  အောက်တိုဘာ ၄ ရက် ထိပ်တန်းသတင်းများ - မြန်မာ ၁ ဦးသေဆုံးတဲ့ Siam Paragon ပစ်ခတ်မှု သေနတ်သမားကို ထိုင်းရဲအမှုဖွင့်. *BBC News မြန်မာ*. 4 ตุลาคม 2023.
18. ↑  ""ร้านเทคทอยส์" อาลัยการจากไปของ ลูกจ้างสาวเมียนมา เหยื่อเหตุยิงใน "พารากอน"". *ไทยรัฐ*. 4 ตุลาคม 2023.
19. ↑  "สะเทือนใจ สาวน้ำตาร่วง ช่วยเด็กแฝดจีนตามหาแม่ ถูกยิงในห้างดัง สุดท้ายเจอข่าวเศร้า". *มติชน*. 3 ตุลาคม 2023. สืบค้นเมื่อ 3 ตุลาคม 2023.
20. ↑  "เจ้าชายยะโฮร์ ทรงเล่านาทีระทึก ติดในโรงแรม ขณะเกิดเหตุกราดยิงที่ห้างฯ พารากอน". *ไทยรัฐ*. 4 ตุลาคม 2023. สืบค้นเมื่อ 4 ตุลาคม 2023.
21. ↑  "เพื่อนแห่โพสต์ให้กำลังใจ สาวถูกมือปืนวัย 14 ยิงเข้าหัว ที่พารากอน อาการสาหัส". *ข่าวสด*. 13 ตุลาคม 2023. สืบค้นเมื่อ 13 ตุลาคม 2023.`{{cite news}}`: CS1 maint: url-status (ลิงก์)
22. ↑  ""ดิเอสเซนส์" แจงผู้ก่อเหตุเป็นนักเรียนของโรงเรียนจริง พร้อมให้ความร่วมมือสอบสวน". *ไทยรัฐ*. 2023-10-03. สืบค้นเมื่อ 2023-10-03.
23. ↑
24. ↑  "The Essence - About Us". สืบค้นเมื่อ 2023-10-03.
25. ↑  "พ่อแม่รู้ เด็ก 14 ปี มีพฤติกรรมชอบยิงปืน กดดันทีส่งคลิปยิงปืนที โทร. ถาม 191 จะติดคุกไหม". *kapook.com*. 2023-10-04.
26. ↑  S, Nateetorn (2023-10-05). "เพื่อนมือปืนอายุ 14 ยืนยัน ผู้ก่อเหตุบอก แผนหลายครั้งว่าจะกราดยิงพารากอน". *Thaiger ข่าวไทย*.
27. ↑  สธ.ยัน ด.ช.14 ปี มีประวัติรักษา รพ.เด็ก จริง แพทย์ขอสังคมอย่าซ้ำเติม
28. ↑  "ด่วน แจ้ง 5 ข้อหาผู้ก่อเหตุไล่ยิง 'พารากอน' ดับ 2 เจ็บ 5". *bangkokbiznews*. 2023-10-04.
29. ↑  PPTV Online (2023-10-04). ""น้ำแท้" ชี้ ผู้ก่อเหตุยิงพารากอนเป็น "เด็ก" อาจไม่ต้องรับโทษ". *pptvhd36.com*.
30. ↑  "NEWSROOM : ผู้การแต้ม-นักวิชาการ วิเคราะห์ปม "เด็ก 14" ก่อเหตุยิงที่ "พารากอน"". *www.thairath.co.th*. 2023-10-03.
31. ↑  ธนวัตไชยศรี, กรณ์รัฐภาส (2023-10-06). "เพื่อนร่วมเซิร์ฟเวอร์ Discord เผยเรื่องราวของมือปืนพารากอนก่อนจะลงมือก่อเหตุ #beartai". *#beartai* (ภาษาอังกฤษแบบอเมริกัน).
32. ↑  "6 ใน 7 ของเหยื่อกราดยิงพารากอน เป็น "ผู้หญิง" สิ่งนี้คือ "Femicide" หรือเปล่า?". *www.sanook.com/news*. 2023-10-04.
33. ↑  "ด่วน! บีทีเอสสยาม สั่งปิดสถานีฝั่งพารากอนชั่วคราว หลังมีเสียงปืนในห้าง". *ข่าวสด*. 3 ตุลาคม 2023. สืบค้นเมื่อ 3 ตุลาคม 2023.`{{cite news}}`: CS1 maint: url-status (ลิงก์)
34. ↑  ""บีทีเอส" เปิดให้บริการสถานีรถไฟฟ้าสยาม หลังจับคนร้ายยิงกลางห้างพารากอน". *ฐานเศรษฐกิจ*. 3 ตุลาคม 2023. สืบค้นเมื่อ 3 ตุลาคม 2023.`{{cite news}}`: CS1 maint: url-status (ลิงก์)
35. ↑  "นายกฯ เผย ผบ.ตร. รุดไปพารากอน "ชฎาทิพ" ผู้บริหารรีบออกจากห้องประชุมติดตามสถานการณ์". *ไทยรัฐ*. 3 ตุลาคม 2023. สืบค้นเมื่อ 3 ตุลาคม 2023.`{{cite news}}`: CS1 maint: url-status (ลิงก์)
36. ↑  ""ผมขอแสดงความเสียใจอย่างสุดซึ้ง" นายกฯ เศรษฐา กล่าวถึงเหตุยิงที่พารากอน". *เดอะ แมทเทอร์*. 3 ตุลาคม 2023. สืบค้นเมื่อ 3 ตุลาคม 2023.`{{cite news}}`: CS1 maint: url-status (ลิงก์)
37. ↑  "นายกฯ รุดตรวจเหตุยิงกันที่พารากอน จ่อเข้มมาตรการรักษาความปลอดภัย". *www.thairath.co.th*. 2023-10-03.
38. ↑  "ผบ.ตร.เผยเด็ก 14 ปีมีประวัติรักษาจิตเวช ตร.ตรวจบ้านหาหลักฐานเพิ่ม". *Thai PBS*.
39. ↑  ""โบว์ เมลดา" เหวอ ให้สัมภาษณ์ขณะคนวิ่งหนีจ้าละหวั่น ช่อง 3 ยกเลิกงานเปิดวิกบิ๊ก 3 ทันที". *ผู้จัดการออนไลน์*. 3 ตุลาคม 2023. สืบค้นเมื่อ 3 ตุลาคม 2023.`{{cite news}}`: CS1 maint: url-status (ลิงก์)
40. ↑  "เดินหน้าจัดงาน "เที่ยวญี่ปุ่นด้วยตัวเอง & ทัวร์ ครั้งที่ 15" ที่พารากอน พร้อมเพิ่มความปลอดภัยมากขึ้น". *mgronline.com*. 2023-10-04.
41. ↑  "สยามพารากอน เปิดแกรนด์รันเวย์ประกาศศักดาแฟชั่นไทย". *bangkokbiznews*. 2023-10-06. คลังข้อมูลเก่าเก็บจากแหล่งเดิมเมื่อ 2023-10-13. สืบค้นเมื่อ 2023-10-07.
42. ↑  ในหลวง-ราชินีทรงรับผู้ป่วยไว้เป็นคนไข้ในพระบรมราชานุเคราะห์ทุกราย
43. ↑  ในหลวง พระราชินี ทรงห่วงใย พระราชทานตะกร้าสิ่งของผู้ที่ได้รับบาดเจ็บ
44. ↑  "สถานทูตจีนออกแถลงการณ์เรื่องเหตุกราดยิงที่ "สยามพารากอน"". *mgronline.com*. 2023-10-04.
45. ↑  "เคาะ 8 มาตรการระยะสั้นคุมอาวุธปืน-สิ่งเทียมปืน "อนุทิน" สั่งเข้มใช้กฎหมาย". *www.thairath.co.th*. 2023-10-05.
46. ↑  wanpen (2023-10-06). "เปิดศูนย์เยียวยาจิตใจ 'Care D+ Space' สยามพารากอน หลังเหตุกราดยิง - The Bangkok Insight". *www.thebangkokinsight.com*.
47. 1 2  "เหตุยิงในห้าง "รัฐ-พารากอน" เยียวยาผู้เสียชีวิตคนละ 6.2 ล้านบาท". *Thai PBS*.
48. ↑  "เปิดจดหมาย ครอบครัวเด็ก 14 น้อมรับผิดเหตุกราดยิงพารากอน ขอโทษและขอขมาเหยื่อ". *www.sanook.com/news*. 2023-10-06.
49. ↑  "พ่อเยาวชนมือกราดยิงพารากอนโผล่เคารพศพ"ตะวัน" ลูกจ้างสาวเมียนมา ขอโทษสังคม ยันไม่ประกันตัวลูกชาย". *mgronline.com*. 2023-10-06.
50. ↑  Nat1459 (2023-10-06). "รัฐบาลวอนหยุดขยายเหตุยิงพารากอนเกินจริง หวั่นกระทบทัวร์จีนมาไทย". *ข่าวหุ้นธุรกิจออนไลน์*.
51. ↑  "'พริษฐ์' เสนอรัฐบาล 3 เรื่อง ป้องกันเกิดเหตุซ้ำรอย ยิงในพารากอน". *workpointTODAY*.
52. ↑  ""วทันยา" แนะ รัฐบาล เร่งสร้างความเชื่อมั่นนักท่องเที่ยว หนุนกวาดล้างปืนเถื่อน". *www.thairath.co.th*. 2023-10-05.
53. ↑  "'พี่เอก HRK' ฟาดสื่อ พาดหัวโทษแต่เกม ชี้ทุกวันนี้เกมให้ข้อคิดมีเยอะแยะ". *Thaiger ข่าวไทย*. 2023-10-04.
54. ↑  ส.ท่องเที่ยว คาดกราดยิงห้างดัง ทำนักท่องเที่ยวจีนหาย 1 ล้านคน สูญรายได้ 5 หมื่นล. แนะปล่อยฟรีวีซ่าอินเดีย
55. ↑  PPTV Online (2023-10-04). "ส่องความเห็นชาวจีนหลังเหตุยิงพารากอน บางส่วนชี้เที่ยวเมืองไทยอันตราย!". *pptvhd36.com*.
56. ↑  "เช็กกระแสโซเชียลจีน จากเหตุเด็ก 14 กราดยิงกลางศูนย์การค้าสยามพารากอน". *bangkokbiznews*. 2023-10-04.
57. ↑  ทราเวลโลก้า มั่นใจนักท่องเที่ยวยังอยากเที่ยวไทย
58. ↑  "สื่อนอกเผย ไทยสั่งกวาดล้างขายปืนเถื่อนออนไลน์-ฟื้นฟูความเชื่อมั่นการท่องเที่ยว". *VOA*. 2023-10-04.

| * ด
* ค
* ก
สยามพารากอน |
| --- |
| สถานที่สำคัญ | 
* บางกอก ซี ไลฟ์ โอเชียนเวิลด์
* พารากอนซีนีเพล็กซ์
* รอยัลพารากอนฮอลล์
* สยามเคมพินสกี กรุงเทพ

 |
| เหตุการณ์ | 
* เหตุกราดยิง (2566)

 |
| ดูเพิ่ม | 
* กลุ่มเดอะมอลล์
* สยามพิวรรธน์

 |

| * ด
* ค
* ก
เขตปทุมวัน |
| --- |
| แขวง | 
* รองเมือง
* วังใหม่
* ปทุมวัน
* ลุมพินี

 | ที่ตั้งของเขตปทุมวันในกรุงเทพมหานคร |
| ประวัติศาสตร์ | 
* อำเภอ/เขต
	+ อำเภอประทุมวัน กรุงเทพพระมหานคร มณฑลกรุงเทพ ฯ
	+ อำเภอสามเพ็ง ตำบลประทุมวัน กรุงเทพพระมหานคร มณฑลกรุงเทพ ฯ
	+ อำเภอประทุมวัน กรุงเทพพระมหานคร มณฑลกรุงเทพ ฯ
	+ อำเภอปทุมวัน จังหวัดพระนคร
	+ เขตปทุมวัน กรุงเทพมหานคร
* วังสระปทุม
* เหตุการณ์ร่วมสมัย
	+ เหตุการณ์ความไม่สงบในฟุตบอลถ้วยพระราชทาน ก (2553)
	+ การสลายการชุมนุมที่แยกราชประสงค์ (2553)
	+ เหตุระเบิดที่ศาลท้าวมหาพรหม (2558)
	+ การสลายการชุมนุมที่แยกปทุมวัน (2563)
	+ เหตุกราดยิงที่สยามพารากอน (2566)

 |
| เศรษฐกิจ | 

|  |  |
| --- | --- |
| การขนส่ง | 
* ทางพิเศษเฉลิมมหานคร
* ทางพิเศษศรีรัช
* ถนน
	+ บรรทัดทอง
	+ พญาไท
	+ พระรามที่ 1
	+ พระรามที่ 4
	+ พระรามที่ 6
	+ เพลินจิต
	+ ราชดำริ
	+ รองเมือง
	+ จารุเมือง
	+ จรัสเมือง
	+ เจริญเมือง
	+ วิทยุ
	+ สารสิน
	+ อังรีดูนังต์
* รายชื่อทางแยก
	+ กษัตริย์ศึก
	+ เจริญผล
	+ เจริญเมือง
	+ ชิดลม
	+ ใต้ทางด่วนพระรามที่ 4
	+ ใต้ทางด่วนเพลินจิต
	+ ปทุมวัน
	+ เพลินจิต
	+ พงษ์พระราม
	+ ราชประสงค์
	+ สามย่าน
	+ ศาลาแดง
	+ เฉลิมเผ่า
	+ วิทยุ
	+ หัวลำโพง
	+ สะพานอ่อน
	+ สะพานเหลือง
	+ อังรีดูนังต์
* รถไฟ การรถไฟแห่งประเทศไทย
	+ สถานีกรุงเทพ
* รถไฟฟ้าบีทีเอส
	+ สยาม
	+ ชิดลม
	+ เพลินจิต
	+ สนามกีฬาแห่งชาติ
	+ ราชดำริ
* รถไฟฟ้ามหานคร สายเฉลิมรัชมงคล
	+ หัวลำโพง
	+ สามย่าน
	+ สีลม
	+ ลุมพินี
* รถโดยสารภายในจุฬาลงกรณ์มหาวิทยาลัย

 |
| ธุรกิจ | 
* เกษรวิลเลจ
	+ เกษรอัมรินทร์
* จามจุรีสแควร์
* เซ็นทรัลแบงค็อก
	+ เซ็นทรัล ชิดลม
	+ เซ็นทรัลเวิลด์
	+ เซ็นทรัล เอ็มบาสซี
* โลตัส พระราม 1
* บิ๊กซี สาขาราชดำริ
* สยาม
	+ พลังสยาม
		- สยามสแควร์
		- เอ็มบีเคเซ็นเตอร์
		- วันสยาม
			* สยามดิสคัฟเวอรี
			* สยามเซ็นเตอร์
			* สยามพารากอน
	+ ศูนย์การค้าลิโด้
	+ *ศูนย์การค้าสกาล่า (เครือเซ็นทรัล)* (โครงการ)
* สามย่านมิตรทาวน์
* ~~โรงภาพยนตร์เครือเอเพ็กซ์~~
* โรงแรม
	+ แกรนด์ ไฮแอท เอราวัณ
		- ~~เอราวัณ~~
	+ อนันตรา สยาม กรุงเทพฯ
	+ ~~สยามอินเตอร์คอนติเนนตัล~~
	+ *วัน แบงค็อก* (กำลังก่อสร้าง)

 |

 |
| สังคม | 

|  |  |
| --- | --- |
| การศึกษา | 
* มหาวิทยาลัย/สถาบัน
	+ จุฬาลงกรณ์มหาวิทยาลัย
	+ มหาวิทยาลัยเทคโนโลยีราชมงคลตะวันออก วิทยาเขตอุเทนถวาย
	+ สถาบันเทคโนโลยีปทุมวัน
	+ สถาบันการพยาบาลศรีสวรินทิรา สภากาชาดไทย
* โรงเรียน
	+ เตรียมอุดมศึกษา
	+ สาธิตจุฬา
	+ สาธิตปทุมวัน
	+ มาแตร์เดอีวิทยาลัย

 |
| ราชการ | 
* สำนักงานป้องกันและปราบปรามการฟอกเงิน
* สำนักงานตำรวจแห่งชาติ

 |
| สาธารณสุข | 
* โรงพยาบาลตำรวจ
* โรงพยาบาลจุฬาลงกรณ์
* สภากาชาดไทย
* สถานเสาวภา
* สวนปทุมวนานุรักษ์

 |
| กีฬา | 
* กรีฑาสถานแห่งชาติ
* ราชกรีฑาสโมสร
* สโมสรฟุตบอลจามจุรี ยูไนเต็ด
* ฟุตบอลประเพณี
	+ จุฬาฯ-ธรรมศาสตร์
	+ จตุรมิตรสามัคคี

 |
| วัฒนธรรม | 
* หอศิลปวัฒนธรรมแห่งกรุงเทพมหานคร
* พิพิธภัณฑ์บ้านจิม ทอมป์สัน
* วัดปทุมวนารามราชวรวิหาร
* หมู่ศาลเทพเจ้าฮินดูบริเวณแยกราชประสงค์
	+ ศาลท้าวมหาพรหม
* โรงละครเคแบงก์สยามพิฆเนศ

 |

 |
| หมวดหมู่ หมวดหมู่ |